Georges-Louis Bouchez

Georges-Louis Bouchez, c' est on politikî walon di droete. Il a nexhou a Framriye, li 23 d' måss 1986. 
+Georges-Louis Bouchez299x299pxIdintitéVeur noGeorges-Louis BouchezNexhance - 23 d' måss 1986
- Framriye (Province do Hinnot)Nåcionålité BedjeCårire politikePårti - Mouvmint Rfômrece
- Prezidint :

9 di decimbe 2019 => AsteureBeldjike - Sinateure :
12 di djulete 2019  => 10 di djulete 2024

- Pårlumintî :

10 di djulete 2024 => AsteureFederåcion Walonreye-Brussele - Pårlumintî :
5 di nôvimbe 2014 => 

15 d' avri 2016Redjon Walone - Pårlumintî :
22 d' octôbe 2014 => 

15 d' avri 2016Mont - Scabén del Boursete :
3 d' decimbe 2012 => 22 d' octôbe 2014

 Biyografeye 
Cwek' il a skepyî a Framriye, Georges-Louis Bouchez a crexhou dins des comenes vijhene, Colfontinne eyet Cargnon, tot fjhant ses studes a Mont.https://www.levif.be/p/georges-louis-bouchez/ 

Il a ene comere : Lucie Demaret, k' est ene conseyresse comunåle di Han-Nålene. Asteure, ele prezide li manaedjaedje di l' ONE.https://www.rtl.be/actu/belgique/politique/lucie-demaret-la-compagne-de-georges-louis-bouchez-devient-la-presidente-du/2025-07-07/article/755735 Dispoy 2024, il ont eto on fi : Charles-Louis.

 Politike 
I s' dene a cnoxhe, dispu 2006, å vôtaedjes comunås, a Mont, po li MR.

Il a divnou prezidint do Mouvmint Rfômrece, e 2019. Il a wangnî l' finåle conte Denis Ducarme.https://www.mr.be/election-presidentielle-au-mr-georges-louis-bouchez-elu-president/ I vout candjî l' no d' ès pårtihttps://www.rtbf.be/article/le-mr-va-t-il-changer-de-nom-son-president-georges-louis-bouchez-ne-l-exclut-pas-10919864, come ça a stî fwait a l' atake del dijhnêye 2020 po Vooruit eyet Les Egadjîs.

 Fotbale 
Asteure, Georges-Louis Bouchez c' est l' prezidint do Royå Francs-Boréns, ene ekipe do costé d' Bossu.https://www.francsborains.be/direct-conference-de-presse-a-11h/

 Rilomêye 
Ådzeu d' ses activités politikes eyet spôrtives, Georges-Louis Bouchez est cnoxhou po sey èn ome foirt ovrant dins les medias, aprume les rantoeles di soçnaedje. Al tévé, ci politikî ci a pårticipé a ene tévévicance flaminde, ki rwaite l' årmêye bedje : Special Forces. Il a peté evoye après l' deujhinme paskeye po, dit-st i, « nén calindjî l' ekipe ».https://www.moustique.be/opinions/editos/2023/05/15/georges-louis-bouchez-le-record-du-monde-du-bad-buzz-262154

E 2024, Georges-Louis Bouchez a stî l' pus grand eplaideu d' messaedjes so les rantoeles di soçnaedje. Il end a rexhe 4.409 a l' anêye ; djans, 12 å djoû. C' est cåzumint l' dobe di Tom Van Grieken, k' est djusse padrî lu.https://www.lecho.be/economie-politique/belgique/general/reseaux-sociaux-et-politiques-georges-louis-bouchez-champion-des-posts-et-le-vlaams-belang-de-la-publicite/10596867.html Todi dins s' comunicåcion, il uze calfeye on stîle populisse.https://daardaar.be/rubriques/opinions/bouchez-mobilite-bruxelles/

 Herleme 
Sorlon on limero del gazete « Moustique », rexhou å moes d' avri 2024, on-z åreut inketé so les rlåcions etur Georges-Louis Bouchez eyet les soces do trimlaedje espôrtifs. Ene ôte gazete, Le Vif, pinse voltî ki Georges-Louis Bouchez åreut dmandé al prumire di disfacer l' årtike erwaitî.https://www.levif.be/belgique/politique/georges-louis-bouchez-a-t-il-fait-supprimer-un-article-je-jure-que-ce-nest-pas-le-cas/

Å moes d' awousse 2024, li pådje do Wikipedia francès-cåzant åreut stî rcandjeye, avou l' adierça di stitchî ci politikî cial sol divant-plan conte des liårds.https://www.hln.be/binnenland/wat-is-er-aan-de-hand-met-wikipediapagina-van-bouchez-na-aanpassingen-prijkt-er-bovenaan-rode-waarschuwing~aac5d931/?referrer=https%3A%2F%2Fwww.google.com%2F Li conte padri a stî bloké advitam sol cogne francès-cåzante.https://fr.wikipedia.org/wiki/Discussion_utilisateur:Maximgilot

Tins des grandès vacances di l' anêye 2025, les medias bedjes nonnreces screynut k' ene oto uzêye på MR a rçuvou 26 calindjes, e 2024, cåze do gåraedje sins mete el cwåte pol vijhnale ubén l' ci po les andicapés.https://www.rtl.be/actu/belgique/politique/le-chauffeur-de-georges-louis-bouchez-t-il-utilise-une-carte-pmr-pour-se-garer/2025-07-30/article/758304 Ås alintoûs do 9 d' awousse 2025, Vincent Herregat a-st eplaidî èn odio, wice ki Georges-Louis Bouchez si dismonte conte ene gaztresse tins d' on cålaedje. Metans, i shonne ki manci l' ci k' a metou l' årtike, tot clatchant k' ci-ci « pout må d' awè dandjî d' ene cwåte après ». Sacwantès sakîs sondjnut a ene cwåte po les andicapés, tins k' el prezidint do MR acsegne aveur volou cåzer d' ene cwåte di presse.https://www.bruxellestoday.be/actualite/carte-pmr-audio-polemique-bouchez.html

 Hårdêye difoûtrinne 
Ès waibe.

 Referinces eyet sourdants 

Bouchez
Bouchez